stanford-oval/wikipedia huggingface dataset:
אוון ויליאמס
ביוגרפיה

ויליאמס נולד בקלארקס שבנברסקה כבנם השלישי של לורי האו ומונטה ויליאמס. הוא גדל בחווה בקלארקס, שם סייע בהשקיית יבול במהלך הקיץ. ויליאמס למד באוניברסיטת נברסקה – לינקולן במשך שנה וחצי, אך הרגיש שהלימודים הם בזבוז זמן, ולכן עזב לטובת פיתוח הקריירה שלו.
לאחר שעזב את לימודיו, עבד ויליאמס בחברות טכנולוגיה ובחברות הזנק שונות ברחבי ארצות הברית. בשנת 1996 עבר ויליאמס לסבסטופול שבמחוז סונומה בקליפורניה, שם עבד בחברת ההוצאה לאור O'Reilly Media, העוסקת בתחום הטכנולוגיה, במשרת שיווק ומאוחר יותר החל לכתוב תוכנה. בהמשך עבר למשרות פרילנס בחברות שונות, ביניהן אינטל והיולט פקארד. בעודו עובד בחברת O'Reilly, הקים ויליאמס בלוג בשם EvHead.com.‏
ויליאמס, יחד עם מג האוריהאן, הקימו יחד את חברת Pyra Labs בינואר 1999. אחד הפיצ'רים של החברה התפתח בהמשך לאתר הבלוגים Blogger, שהיה אחד מאתרי האינטרנט הראשונים שעסקו ביצירת בלוגים. ויליאמס הטמיע את המונח "בלוגר" והיה לחלק משמעותי בפופולריות של המונח "בלוג". החברה נרכשה ב-13 בפברואר 2003 על ידי גוגל.
ויליאמס עזב את חברת גוגל ב-8 באוקטובר 2004, על מנת להקים את חברת הפודקסטים Odeo.
בסוף שנת 2006 הקים ויליאמס את חברת Obvious Corporation יחד עם ביז סטון ועמיתיו מחברת Odeo. אחד מפרויקטיה של החברה היה טוויטר, שהיה לרשת חברתית ושירות למיקרו-בלוגים. טוויטר הושקה כחברה עצמאית באפריל 2007, כאשר ויליאמס היה שותף בהקמתה וחבר בהנהלה. בשנת 2008 מונה ויליאמס למנכ"ל החברה, תפקיד בו כיהן ג'ק דורסי מיום הקמתה, וכיהן בתפקיד עד שנת 2010.
בשנת 2012 הקים ויליאמס את פלטפורמת הפרסום מדיום.
הערות שוליים

↑  Cole Epley / World-Herald staff writer, Twitter co-founder Evan Williams' success doesn't surprise those who knew him growing up in Nebraska, Omaha.com (באנגלית)
↑  Williams, Evan (2009-03-07). "For Twitter C.E.O., Well-Orchestrated Accidents (Published 2009)". The New York Times (באנגלית אמריקאית). ISSN 0362-4331. נבדק ב-2020-10-08.
↑  Yashica Vashishtha, Evan Williams : The Man Behind Major Startups Including Blogger, Twitter, and Medium, Your Tech Story, ‏2019-07-22 (באנגלית)
↑  Ev Williams on Masters of Scale, WaitWhat (באנגלית)
↑  Walter, A Brief History of Blogging (באנגלית)
↑  Paul Festa, Blogger founder leaves Google, CNET (באנגלית)
↑  Obviously: Twitter, Inc., web.archive.org, ‏2009-07-29
↑  Makena Kelly, Twitter co-founder Evan Williams stepping down from board after 12 years, The Verge, ‏2019-02-22 (באנגלית)
↑  Ev Williams, Welcome to Medium, Medium, ‏2015-02-09 (באנגלית)
| --- | --- |
בקרת זהויות :  PLWABN: 9810530619205606  LCCN: nb2012022176  VIAF: 171837479   WorldCat (עם VIAF): 171837479
אגפית נטלנסיס

| אגפית נטלנסיס> מצב שימור |
| --- | --- |
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: אגפיתיים
סוג:: אגפית
מין:: אגפית נטלנסיס
שם מדעי
 Gymnura natalensis ‏Gilchrist & תומפסון, 1911

אגפית נטלנסיס (שם מדעי: Gymnura natalensis) היא מין בטאי ממשפחת האגפיתיים, החיה בימים הטרופיים של האוקיינוס ההודי ודרום-מזרח האוקיינוס האטלנטי לחופי אפריקה בטנזניה, מוזמביק, נמיביה, דרום אפריקה ואולי גם קניה. אגפית זו תוארה למדע ב-1911 בידי החוקר הסקוטי ג'ון גילכריסט (אנ') והחוקר הדרום-אפריקאי ויליאם וורדלאו תומפסון (אנ').
לרוב האגפית חיה בים הפתוח, בלגונות ובשוניות אלמוגים לאורך החופים בעומק של 20 עד 100 מטרים, אך גם עולה לשפכי נהרות לאורך אפריקה.
האגפית היא בטאי בעל סנפירי חזה ארוכים ורחבים בעלי מבנה דמוי פרפר והיא יכולה להגיע לאורך 250 סנטימטרים ולמשקל 82.6 קילוגרם, אך נפוצה יותר באורך 150 סנטימטרים. הזנב שלה קצר והחוטם רחב עם קצה קהה ופונה מעלה. השיניים שלה קטנות ומחודדות וסנפירי האגן קטנים ומעוגלים. צבעה חום, אפור או ירוק ועליהם כתמים כהים, כשהזנב מפוספס בשחור.
היא ניזונה ממיני דגי גרם קטנים, תולעים ומסרטנים שהיא תופסת בים הפתוח. היא עצמה נתפסת בידי טורפים כמו כרישים וגם בידי רשתות דיג. עם זאת לא ידוע אם היא בסכנה בטבע.
הערות שוליים

↑  אגפית נטלנסיס באתר הרשימה האדומה של IUCN
אוון גלייברמן

| --- | --- |
אין תמונה חופשית
 לידה:  24 בפברואר 1959 (בן 65) לוזאן, שווייץ 
 מדינה:  ארצות הברית ארצות הברית
 השכלה:  אוניברסיטת מישיגן 
 תקופת הפעילות:  מ-1981 
 קישורים חיצוניים
 טוויטר:  OwenGleiberman
 
אוון גלייברמן (באנגלית: Owen Gleiberman; נולד ב-24 בפברואר 1959) הוא מבקר קולנוע אמריקאי. מבקר הקולנוע הראשי של "וראייטי" מאז מאי 2016. משנת 1990 ועד 2014 כתב גלייברמן עבור "אנטרטיינמנט ויקלי". בשנים 1981 עד 1989 עבד בעיתון "The Phoenix" (אנ').
ביוגרפיה

גלייברמן נולד בלוזאן שבשווייץ להורים אמריקאים. הוא גדל באן ארבור שבמישיגן, ולמד באוניברסיטת מישיגן.
עבודתו של גלייברמן פורסמה במגזינים "Premiere" (אנ') ו-"Film Comment" (אנ'), וביקורות שלו הופיעו באנתולוגיה "Love and Hisses". גלייברמן סוקר סרטים עבור NPR ו-NY1 (אנ'). הוא חבר בחוג מבקרי הקולנוע של ניו יורק. הוא אחד המבקרים שהופיעו בסרט התיעודי של ג'רלד פרי (אנ') לשנת 2009 "For the Love of Movies: The Story of American Film Criticism".
גלייברמן חיבר אוטוביוגרפיה בשם "Movie Freak".
הערות שוליים

↑  Owen Gleiberman Joins Variety as Chief Film Critic, וראייטי, 4 במאי 2016
↑  Beaujon, Andrew (2 באפריל 2014). "Entertainment Weekly lays off Owen Gleiberman and six others". Poynter. אורכב מ-המקור ב-2014-04-05. נבדק ב-2020-04-27. {{cite web}}:  (עזרה)
↑  אוון גלייברמן, Movie Freak: My Life Watching Movies, Hachette, 2016.
1 2  "Owen Gleiberman". New York Film Critics Circle.
↑  "For the Love of Movies: The Story of American Film Criticism". Turner Classic Movies. 2009.
| --- | --- |
בקרת זהויות :  GND: 111664987X  LCCN: n2015063248  VIAF: 185147724779364591322   WorldCat (עם VIAF): 185147724779364591322
אגפטוס השני

ערך זה עוסק בערך זה עוסק באפיפיור שנפטר בשנת 946. אם התכוונתם לאדם אחר בעל שם דומה, ראו .
האפיפיור אגפטוס השני (בלטינית: Agapetus II; מת ב-8 בנובמבר 955) היה האפיפיור מ-10 במאי 946 עד מותו.
ביוגרפיה

אגפיטו נולד ברומא למשפחת אצולה רומאית, אביו היה רומאי (צאצא של הקונסול אניקיוס בסיליוס) ואמו הייתה יוונית. אגפטוס נבחר לאפיפיור ב-10 במאי 946, לאחר מותו של האפיפיור מרינוס השני. באותה העת קיומה של רפובליקה עצמאית של רומא, הנשלטת על ידי אלבריק השני מספולטו, בנה של מרוזיה ו"הנסיך והסנטור של הרומאים", מנעה מאגפטוס מלהפעיל כוח זמני או חילוני ברומא ובמדינת האפיפיור, והוא היה מוגבל במידה רבה לניהול ענייני הכנסייה הפנימית. אפילו הזמנתו של אגפטוס לאוטו הראשון להתערב בעניינים האיטלקיים ב-951 נעשתה בהנחייתו של אלבריק, שחשש יותר ויותר נוכח כוחו הגובר של ברנגריוס. עם זאת, כאשר שליחי אוטו, הבישופים של מיינץ וכור, נשלחו על ידי האפיפיור לדון בקבלה של אוטו ברומא ושאלות אחרות יותר חשובות, הם נדחו על ידי אלבריק.
במהלך המחלוקת על משרת הארכיבישוף של ריימס בין איג מוורמנדואה לבין ארטולד מריימס בשנת 948, תמך אגפטוס ברטולד שנתמך גם על ידי לואי הרביעי, מלך צרפת. בשנת 949 כינס אגפטוס סינוד, שבמהלכו גינה את איג ואת אביו ארבר השני, רוזן ורמנדואה. בסביבות 948, אגפטוס, העניק לארכיבישוף של המבורג את הזכות לקידוש הבישופים בדנמרק ובמדינות אחרות בצפון אירופה במקום האפיפיור. האפיפיור התבקש כנראה גם על ידי המלך פרוד השישי מיוטלנד לשלוח מיסיונרים לממלכתו. אגפטוס התבקש להתערב גם בסכסוך בין הרולד, הארכיבישוף של זלצבורג וגרהרד, הבישוף של לוריאקום, ששתיהן טענו בתואר המטרופוליטני של כל פאנוניה, והוא הצליח לבסוף לפשר ביניהם.
ב-8 בנובמבר 955 מת אגפטוס ברומא, ולאחר מותו מונה אוקטביאנוס, בנו של אלבריק השני, לאפיפיור בשם יוחנן השנים עשר.
אגפיתיים

| אגפיתיים |
| --- | --- |
 Gymnura poecilura
מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: טחנאים
משפחה:: אגפיתיים
סוג:: אגפית
שם מדעי
 Gymnura ‏Hasselt, 1823

אגפיתיים המכונים בטאי פרפר (שם מדעי: Gymnuridae) הם משפחה של דגי סחוס גדולים מסדרת הטחנאים שבעל-סדרת הבטאים. במשפחה זו סוג יחיד - אגפית (Gymnura) ובו ישנם 10 מינים. משפחה זו היא קרובתם של הטריגוניים.
בני משפחה זו בעלי סנפירי חזה רחבים ושטוחים מאוד וראשים שטוחים והם מותאמים מאוד להסוואה מתחת לחולות הים. הזנבות שלהם קטנים וכך העיניים ופיהם מצויים מתחת לגופם. רוחב כנפיהם יכול להגיע ל-4 מטר.
הם חיים בכל האוקיינוסים אך רק באזורים טרופיים, סובטרופיים או ממוזגים-חמימים. לעיתים הם עולים אל שפכי נהרות לפרקי זמן קצרים. כל האגפיות הן טורפות של דגים קטנים יותר וחסרי חוליות ימיים.
מינים

בסוג זה ישנם 10 מינים:
אגפית משוישת (Gymnura altavela)
Gymnura australis
Gymnura crebripunctata
Gymnura japonica
Gymnura marmorata
Gymnura micrura
אגפית נטלנסיס (Gymnura natalensis)
אגפית עקודת-זנב (Gymnura poecilura)
אגפית מצויצת (Gymnura tentaculata)
Gymnura zonura
אגם בולזאיי

| --- | --- |
אין תמונה חופשית
 מידע כללי
 סוג:  אגם 
 מידע נוסף
 קואורדינטות:  77°24′47″S 161°14′24″E﻿ / ﻿77.413°S 161.24°E﻿ / -77.413; 161.24
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם בולזאיי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיאגם בולזאיי
 
אגם בולזאיי (באנגלית: Bullseye Lake) הוא אגם קטן, המצוי במרכז עמק עגול שברכס אינסל, המצוי באזור העמקים היבשים מקמרדו, בארץ ויקטוריה שבאנטארקטיקה.
אגם בולזאיי מצוי 8 קילומטרים צפונית-מזרחית מהר בוריאס.
היסטוריה > מקור השם

שמו של האגם ניתן לו בשנת 1964 על ידי הגאולוג האמריקאי פארקר אי. קלאקין (Parker E. Calkin).
זהו שם תיאורי - "בולזאי" באנגלית משמעו - דבר שמצוי באמצע או במרכז; השם מתייחס למיקומו של האגם באמצע העמק.
הערות שוליים

| אתרים ברכס אינסל |
| --- | --- | --- |
| הרים | אינסל • גרין • האלזן • קנפילד |  |
| עמקים | בולהאם • מקלווי |  |
| אגמים | בולזאיי |  |
אבטומוביליסט סנקט פטרבורג

| --- | --- |

 מידע כללי
 כינוי:  הכחולים-לבנים-אדומים
 תאריך ייסוד:  1935
 היכל:  אקדמיית הכדורעף ויאצ'סלב פלאטונוב, סנקט פטרבורג (1,500)
 נשיא:  בוריס קופטין
 מאמן:  יבגני לבדב
 ליגה:  ליגת המשנה הרוסית בכדורעף
 www.vcavtomobilist.ru
 תארים
 אליפות: 1938, 1939, 1957, 1992, 1992/1993 גביע: 1983, 1989 גביע אירופה למחזיקות הגביע: 1981/82, 1982/83
מועדון הכדורעף אַבְטוֹמוֹבִּילִיסְט סנקט פטרבורג (ברוסית: Волейбольный Клуб «Автомобилист» Санкт-Петербург) היא קבוצת כדורעף רוסית מהעיר סנקט פטרבורג. היא זכתה 3 פעמים באליפות ליגת העל הסובייטית בכדורעף, פעמיים באליפות ליגת העל הרוסית בכדורעף, פעם אחת בגביע המחזיקות האירופי ופעם אחת בגביע CEV.
היסטוריה

הקבוצה הוקמה בשנת 1935 ועד 1970 נקראה בשם "ספרטק לנינגרד", אז שינתה שמה ל"אבטומוביליסט".
מאז 2018 מתמודדת בליגת המשנה הרוסית בכדורעף. בשנת 2017 הוקמה קבוצת הכדורעף זניט סנקט פטרבורג ואבטומוביליסט הפכה לקבוצת המילואים שלה.
הישגים לפי עונה

| עונה | ליגה | מיקום | הערות |
| --- | --- | --- | --- |
| 1992 | ליגת העל | 1 |  |
| 1992/93 | ליגת העל | 1 |  |
| 1993/94 | ליגת העל | 4 |  |
| 1994/95 | ליגת העל | 3 |  |
| 1995/96 | ליגת העל | 6 |  |
| 1996/97 | ליגת העל | 4 |  |
| 1997/98 | ליגת העל | 6 | נשרה לליגת המשנה |
| 1998/99 | ליגת המשנה | 1 | העפלה לליגת העל |
| 1999/00 | ליגת העל | 5 |  |
| 2000/01 | ליגת העל | 6 |  |
| 2001/02 | ליגת העל | 7 |  |
| 2002/03 | ליגת העל | 10 |  |
| 2003/04 | ליגת העל | 8 |  |
| 2004/05 | ליגת העל | 14 | נשרה לליגת המשנה |
| 2005/06 | ליגת המשנה | 12 | נשרה לליגה השנייה |
| 2006/07 | הליגה השנייה | 5 |  |
| 2007/08 | הליגה השנייה | 7 |  |
| 2008/09 | הליגה השנייה | 1 | העפלה לליגת המשנה |
| 2009/10* | ליגת המשנה | 4 |  |
| 2010/11 | ליגת המשנה | 2 | העפילה חזרה לליגת העל |
| 2011/12 | ליגת העל | 15 | נשרה לליגת המשנה ובשל סירובה להשתתף בליגה הורדה לליגה השנייה |
| 2012/13 | הליגה השנייה | 17 |  |
| 2013/14 | הליגה השנייה | 3 |  |
| 2013/14 | טורניר מעבר | 2 | העפילה לליגת המשנה |
| 2014/15 | ליגת המשנה | 9 |  |
| 2015/16 | ליגת המשנה | 12 | נשרה לליגה השנייה |
| 2016/17 | הליגה השנייה | 9 |  |
| 2017/18 | הליגה השנייה | 1 | העפילה לליגת המשנה |
| 2018/19 | הליגה הראשונה | 7 |  |
| 2019/20 | הליגה הראשונה | 16 |  |
| 2020/21 | הליגה הראשונה | 8 |  |
| 2021/22 | הליגה הראשונה | 15 |  |
| 2022/23 | הליגה הראשונה | 14 |  |
| 2023/24 | הליגה הראשונה | 13 |  |
תארים

זכייה (5): 1938, 1939, 1957, 1992, 1992/1993
זכייה (2): 1983, 1989
סגנות (1): 1995
זכייה (2): 1981/82, 1982/83
זכייה (2): 1981/82, 1982/83
הערות שוליים

↑  АДМИНИСТРАЦИЯ САНКТ-ПЕТЕРБУРГА: «ФАРМ-КЛУБ «ЗЕНИТА» — В ВЫСШЕЙ ЛИГЕ А»
↑  בשל הורדת הקבוצה מהליגה נפסקו לה הפסדים טכניים והיא ירדה למקום האחרון.
אובייקטיב

אובייקטיביים במיקרוסקופ
באופטיקה אובייקטיב (באנגלית Objective, בעברית תקנית, גם: עַצְמִית) הוא עדשה או מראה במיקרוסקופ, טלסקופ, מצלמה או כל מכשיר אופטי אחר האוסף את האור המגיע מאובייקט הנצפה, וממקד אותו לכדי תמונת דמות אמיתית. האובייקטיב נקרא לעיתים גם עדשת האובייקט, או זכוכית האובייקט. האובייקטיב הוא האלמנט האופטי הקרוב ביותר לאובייקט הנצפה, ומכאן שמו.
במובן זה, "עדשה" היא אוסף של עצמיות המרכיבות אותה לכלל מערכת מרוכבת המתפקדת כיחידה אופטית סופית, נתונה. למשל: "עדשת מצלמה", "עדשת טלסקופ", "עדשת מיקרוסקופ" וכדומה.
אובייקטיב במיקרוסקופיית אור

במיקרוסקופים לרוב מספר אובייקטיביים המאפשרים הגדלות שונות. האובייקטיביים בנויים באופן כזה שהחלפת אובייקטיב אינה פוגעת בפוקוס משום שהאובייקטיבים שומרים על מישור פוקוס אחיד.
האובייקטיב מאופיין בשני פרמטרים מרכזיים – הגדלה ומפתח נומרי (NA - Numerical Aperture), ההגדלה היא לרוב בטווח שבין פי 5 לפי 100. המפתח הנומרי הוא מכפלת סינוס מחצית זווית כניסת האור לעדשה במקדם השבירה, ערך המפתח הנומרי נע בין 0.14 ל־1.45, וככל שההגדלה גדולה יותר גדול גם ערך המפתח הנומרי. באובייקטיביים בעלי הגדלה של 40 ומעלה האובייקטיב קרוב מאוד לאובייקט, האור נשבר בתווך האוויר שבין האובייקטיב לאובייקט ואינו יכול לחדור לאובייקטיב. כדי להשתמש באובייקטיביים אלו יש להחליף את האוויר שבתווך בחומר בעל מקדם שבירה גדול מזה של האוויר - 1, וקרוב יותר לזה של זכוכית (מקדם שבירה של כ־1.5) - בעדשות בהגדלה של פי 40 החומר הוא מים (מקדם שבירה 1.33) או שמן אימרסיה (מקדם שבירה של כ־1.5) ובהגדלות פי 60 ומעלה תווך הוא כמעט תמיד שמן אימרסיה.
במיקרוסקופים מודרניים האובייקטיב הוא גליל ובתוכו מספר רב של עדשות. העדשה הראשונה והקרובה ביותר לאובייקט היא עדשת האובייקטיב בעוד העדשות הנוספות מפצות על עיוותים אופטיים הנגרמים מסיבות שונות או עדשות הממקדות את הקרן. ככל שההגדלה גדולה יותר יש צורך ביותר אלמנטים אופטיים באובייקטיב.
ההגדלה הסופית של המיקרוסקופ היא מכפלה ההגדלה של האובייקטיב בהגדלת העינית או האוקולר.
הערות שוליים

↑  עַצְמִית במילון פיזיקה: אופטיקה (תשל"ח), באתר האקדמיה ללשון העברית
| --- | --- |
בקרת זהויות :  GND: 4123864-3
אובייקט חבורתי

במתמטיקה, ובמיוחד בתורת הקטגוריות, אובייקט חבורתי הוא אובייקט של קטגוריה, המקיים תכונות מופשטות של חבורות. גישה זו מאפשרת לאתר מבנים דמויי-חבורה בקטגוריות כלליות, ולטפל בהם בכלים השגרתיים של תורת הקטגוריות.
בקטגוריות רבות, האובייקטים החבורתיים הם אכן חבורות. לדוגמה, כל חבורה בקטגוריה של קבוצות היא אובייקט חבורתי. בקטגוריה של מרחבים טופולוגים, כל חבורה טופולוגית היא אובייקט חבורתי.
הגדרה

נניח כי C היא קטגוריה שבה יש אובייקט סופי - 1, וכמו כן לכל זוג אובייקטים  \,x,y\in \mathrm {Ob} (C) קיימת מכפלה  \,x\times y).
אובייקט חבורתי בקטגוריה C הוא אובייקט  \,G\in \mathrm {Ob} (C) ביחד עם מורפיזמים:
\,m:G\times G\rightarrow G (ניתן לחשוב על מורפיזם זה כעל פעולת הכפל של החבורה).
\,e:1\rightarrow G (המייצג את איבר היחידה של החבורה).
\,\mathrm {inv} :G\rightarrow G (ניתן לחשוב על מורפיזם זה כעל פעולת ההופכי של החבורה).
כך שהתכונות הבאות (המבוססות כמובן על אקסיומות החבורה) מתקיימות:
המורפיזם m הוא אסוציאטיבי, כלומר  \,m\circ (m\times 1_{G})=m\circ (1_{G}\times m) כאשר  \,1_{G}:G\rightarrow G הוא מורפיזם הזהות של G.
המורפיזם e מקיים:  \,m\circ (1_{G}\times e)=p_{1} ו-  \,m\circ (e\times 1_{G})=p_{2} כאשר  \ p_{1}:G\times 1\rightarrow G ו-  \ p_{2}:1\times G\rightarrow G הן ההטלות הקנוניות.
המורפיזם inv הוא הופכי דו-צדדי לm, כלומר, אם  \,d:G\rightarrow G\times G היא מורפיזם האלכסון ו- \,e_{G}:G\rightarrow G היא ההרכבה של המורפיזם היחיד מ-G ל-1 עם המורפיזם e, אז מתקיים:  \,m\circ (1_{G}\times \mathrm {inv} )\circ d=e_{G} ו-  \,m\circ (\mathrm {inv} \times 1_{G})\circ d=e_{G}.
דוגמאות

ניתן לראות בחבורה אובייקט חבורתי בקטגוריה של קבוצות. הפונקציה m היא פעולת הכפל בחבורה, הפונקציה e (שתחומה הוא קבוצה בעלת איבר אחד) נשלחת לאיבר היחידה של החבורה, והפונקציה inv היא הפונקציה  \,x\mapsto x^{-1}.
חבורה טופולוגית היא אובייקט חבורתי בקטגוריה של מרחבים טופולוגיים. המורפיזמים בקטגוריה זו הם הפונקציות הרציפות.
חבורת לי היא אובייקט חבורתי בקטגוריה של יריעות חלקות. המורפיזמים בקטגוריה זו הם הפונקציות החלקות.
חבורה אלגברית מוגדרת להיות יריעה אלגברית שהיא גם  חבורה, כך שפעולות החבורה - הכפל וההופכי, הן פונקציות רגולריות על היריעה. לפיכך, חבורה אלגברית היא אובייקט חבורתי בקטגוריה של יריעות אלגבריות. המורפיזמים בקטגוריה זו הם הפונקציות הרגולריות.
אוון הרגריבס

אוון ליי הרגריבס (באנגלית: Owen Lee Hargreaves; נולד ב-20 בינואר 1981 בקלגרי, אלברטה, קנדה) הוא כדורגלן עבר אנגלי שבעבר שיחק בקבוצות באיירן מינכן ומנצ'סטר יונייטד ובנבחרת אנגליה בתפקיד קשר.
קריירה

הרגריבס הוא הבן הצעיר מבין שלושה ילדים. הוא נולד ב-20 בינואר 1981 למרגרט וקולין הרגריבס בקנדה, וכבר בגיל צעיר עבר להתגורר באנגליה. אביו קולין שיחק בקבוצת בולטון וונדררס, ולאחר מכן עבר לשחק בליגת העל הקנדית.
הרגריבס החל לשחק בקבוצת הנוער של קלגרי פוטהילס בשנת 1994. בשנת 1997 הוא עבר לקבוצת הנוער של באיירן מינכן, ובשנת 2000 הצטרף לקבוצה הבוגרת של המועדון, שם שיחק עד שנת 2007. בקיץ 2007 עבר הרגריבס למנצ'סטר יונייטד בתמורה ל-25 מיליון אירו.
הרגריבס שיחק בנבחרת אנגליה עד גיל 21 בשנים 2000–2001. לאחר מכן הצטרף לנבחרת הבוגרת של אנגליה, במדיה שיחק ב-42 משחקים. בשנת 2006 שיחק הרגריבס משחק אחד במדי נבחרת אנגליה ב'.
בשנת 2011 הרגריבס שוחרר ממנצ'סטר יונייטד עקב פציעותיו הרבות, מה שהוביל באוגוסט 2011 להחתמתו בקבוצת מנצ'סטר סיטי כשחקן חופשי. בסוף עונת 2011/12, שוחרר הרגריבס ממנצ'סטר סיטי.
תארים

בונדסליגה (4) : 2000/2001, 2002/2003, 2004/2005, 2005/2006
הגביע הגרמני (3) : 2002/2003, 2004/2005, 2005/2006
גביע הליגה הגרמני : 2000
ליגת האלופות : 2000/2001
הגביע הביניבשתי" 2001
פרמייר ליג (1) : 2007/2008
ליגת האלופות : 2007/2008
פרס בראבו: 2001
השחקן הבריטי של השנה: 2006
הערות שוליים

↑  ynet ספורט, מנצ'סטר סיטי: גיא אסולין והרגריבס שוחררו, באתר ynet, 22 במאי 2012
| --- | --- |
בקרת זהויות :  ISNI: 0000 0000 6884 7903  LCCN: nb2009020289  VIAF: 96786817   WorldCat (עם VIAF): 96786817 
ערך זה הוא קצרמרבנושא כדורגלנים אנגלים. אתם מוזמנים לתרום לוויקיפדיה ו.
אדוארד ולנטיין בלומפילד

| --- | --- |
 לידה:  14 בפברואר 1788 בורי סט. אדמונדס, הממלכה המאוחדת 
 פטירה:  9 באוקטובר 1816 (בגיל 28) 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 השכלה:  קולג' גונוויל וקאיוס  King Edward VI Church of England Voluntary Controlled Upper School 
 
אדוארד ולנטיין בלומפילד (באנגלית: Edward Valentin Blomfield;‏ 14 בפברואר 1788 – 9 באוקטובר 1816) היה קלאסיקן אנגלי ואחי הארכיבישוף של לונדון, צ'ארלס בלומפילד (Charles Blomfield). בלומפילד נולד בברי סנט אדמונדס והיה בנו השני של צ'ארלס בלומפילד, מנהל בית הספר בברי סנט אדמונדס. אדוארד התמחה בבלשנות.
בלומפילד רכש מספר פרסים בתחום הלימודים הקלאסיים באוניברסיטה שלו והפך לעמית ומרצה במכללת עמנואל שבאוניברסיטת קיימברידג'. בשנת 1813 טייל בגרמניה ופגש אישים חשובים. בשובו, הוא פרסם בעיתון Museum Criticum (מספר II) מאמר על מצב הספרות הקלאסית בגרמנית. בלומפילד ידוע בעיקר בזכות תרגומו של Matthiae's Greek Grammar‏ (1819).
אומני אקספרס

| --- | --- |

 נתונים כלליים
 סוג:  תאגיד
 מייסדים:  משפחת עפיפי
 תקופת הפעילות:  28 בינואר 2011 – דצמבר 2014 (כ־3 שנים)
 מוצרים עיקריים:  תחבורה ציבורית
 
אוטובוס של חברת אומני אקספרס בקריית טבעון
חברת אומני אקספרס הייתה חברה שהפעילה קווי תחבורה ציבורית במרחב שמדרום לחיפה - יקנעם עילית, קריית טבעון, דלית אל-כרמל, עוספיה וכן קווים בין עפולה וחיפה. החברה נוסדה בראשית שנת 2011 ופעלה עד 2014.
החברה הייתה חברת בת של חברת ההסעות "נזארין אקספרס", והייתה בבעלות מלאה של קבוצת עפיפי, המחזיקה בין היתר בחברות חברת הנסיעות והתיירות נצרת ונתיב אקספרס.
החברה הפעילה קווי לילה בחלק מהאזורים בהם היא פעלה, שפעלו גם בליל שבת.
השירות

החברה הוקמה בראשית 2011 והחלה בנתינת שירות בשילהי ינואר של אותה שנה. השירות כלל כארבעים קווים במרחב שמדרום לחיפה - יקנעם עילית קריית טבעון ורמת ישי ששורתו בעבר על ידי אגד ושירות חדש בדלית אל-כרמל ועוספיה; גם השירות ביקנעם וקרית טבעון השתפר מאוד.
החברה שירתה את אזור יוקנעם וקריית טבעון. ברחבי האזור הפעילה החברה כארבעים קווי תחבורה, עירוניים ובין עירוניים.
בתוך האוטובוסים הפעילה החברה, דבר שנחשב לחידוש בראשית ימיה מערכת כריזה מכוונת לוויינית שמודיעה בזמן הנסיעה על התחנות במסלול הקו, בנוסף למערכת שילוט אלקטרונית פנימית שמציגה את התחנות.החברה הפעילה את שירות "NEXT BUS" העוקב אחרי זמן הגעת האוטובוס לתחנות בקו הנסיעה בזמן אמת. כמו כן הפעילה החברה בחלק מהאוטובוסים אינטרנט אלחוטי המאפשר גלישה ללא תשלום לציבור הנוסעים.
פעילות החברה הסתיימה בחודש דצמבר 2014 כאשר השירות שהופעל על ידה הועבר לחברת סופרבוס במסגרת אשכול חיפה והעמקים, וכלל הניהול והאוטובוסים שברשותה התמזגו עם חברת "נתיב אקספרס".
אדפטציה מוטורית

אדפטציה מוטורית היא תהליך של הסתגלות תנועתית שבאמצעותו אורגניזם חי רוכש או משקם יכולות תנועתיות. במהלך תנועה מוטורית, מסתגלת מערכת העצבים של האובייקט לכוחות סביבתיים הפועלים עליו, במטרה לצמצם טעויות קינמטיות.
בסיס תאורטי

רכישת תבניות תנועה מוטוריות היא אחד התהליכים הראשוניים והבסיסיים ביותר בהתפתחות אורגניזם חי. הראשוניות של התהליך הובילה להתפתחותם של אינסטינקטים. האינסטינקט הראשוני בכל מפגש עם סביבת כוחות חדשה מתבטא בהסתגלות תנועתית שנועדה לשמר את מסלול התנועה המתוכנן, לדוגמה, הפעלת כוח יתר או כוח חסר. בתהליך ההתאמה מתרחשת למידה מוטורית ותבניות תנועה חדשות מושגות בהדרגה. אדפטציה נתפסת בדרך-כלל כתהליך שבו מערכת העצבים לומדת לחזות כוחות סביבתיים, ולבטל את השפעתם על ידי הפעלה מראש של תנועה מוטורית מאזנת נרכשת, במטרה לשמר את התנועה במסלולה המתוכנן. למשל, קטוע רגל מסתגל להליכה עם רגל תותבת על ידי איזון מרכז הגוף מחדש כדי לבטל מראש את השפעתו של משקל הרגל התותבת שאינו כמשקל הרגל שנקטעה, שאליה הגוף היה רגיל. במהלך אדפטציה מוטורית, מערכת העצבים משתמשת באופן מתמיד במידע על טעויות והצלחות, במטרה לשפר את מסלולי התנועה העתידיים. למשל, כשאורגניזם עובר מתנועה באוויר לתנועה במים עומדים, או לתנועה בסחף של מים - מערכת העצבים שלו משתמשת במידע על התנסויות קודמות בסביבת הכוחות הזו, כולל הטעויות וההצלחות, ולפי המידע היא מבצעת הסתגלות תנועתית רלוונטית - או - אדפטציה מוטורית.
תוצאות גרר (After-effects)

כפי שמודגם בתרשים, כאשר הכוחות הסביבתיים מוסרים באופן הדרגתי או פתאומי, האובייקט משמר, למשך זמן מוגבל, את תבנית התנועה שסיגל בתגובה לכוחות (שלב 4 בתרשים). תוצאת גרר זו (אפטר-אפקט) מרמזת שהאובייקט אינו רק מגיב לשינויים הסביבתיים, אלא אף מנסה לצפות אותם מראש, ולבצע את התנועה בהתאם למערך ציפיות זה. מכאן הסיקו חוקרים שבמהלך אדפטציה מוטורית, מתבססת מערכת העצבים על מודל-פנימי (Internal model) של הסביבה החיצונית.
מודל-פנימי (Internal model)

תופעת האפטר-אפקט מרמזת שעוד לפני ביצוע התנועה, מייצרת מערכת העצבים מודל-פנימי, מעין מפה פנימית המדריכה את הגוף במהלך התנועה. על-בסיס מודל-פנימי זה, מנחה מערכת העצבים את תנועת הגפיים והשרירים, תוך הסתגלות לכוחות המסיטים את הגוף ממסלול זה.
הערות שוליים

↑  Izawa, J.; Rane, T.; Donchin, O.; Shadmehr, R. (2008). "Motor Adaptation as a Process of Reoptimization". Journal of Neuroscience. 28 (11): 2883–2891. doi:10.1523/JNEUROSCI.5359-07.2008. PMC 2752329. PMID 18337419.
↑  Wei, K.; Kording, K. (2008). "Relevance of Error: What Drives Motor Adaptation?". Journal of Neurophysiology. 101 (2): 655–664. doi:10.1152/jn.90545.2008. PMC 2657056. PMID 19019979.
↑  Huang, V. S.; Krakauer, J. W. (2009). "Robotic neurorehabilitation: A computational motor learning perspective". Journal of NeuroEngineering and Rehabilitation. 6: 5. doi:10.1186/1743-0003-6-5. PMC 2653497. PMID 19243614.
↑  Shadmehr, R; BrashersKrug, T (1 ינו' 1997). "Functional stages in the formation of human long-term motor memory". JOURNAL OF NEUROSCIENCE. 17 (1): 409–419. {{cite journal}}:  (עזרה)
Motor Adaptation
אגם בודום

| --- | --- |
צילום של אגם בודום
צילום של אגם בודום
 מידע כללי
 מיקום:  דרום פינלנד
 סוג:  אגם 
 מידות
 שטח:  4.12 קילומטר רבוע
 אורך מרבי:  3 ק"מ
 אורך:  3 קילומטר
 רוחב מרבי:  1 ק"מ
 רוחב ממוצע:  2 ק"מ 
 מידע נוסף
 מדינות באגן הניקוז:  פינלנד פינלנד
 קואורדינטות:  60°15′23″N 24°40′00″E﻿ / ﻿60.256389°N 24.666667°E﻿ / 60.256389; 24.666667
  (למפת פינלנד מוגדלת) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי אגם בודום (למפת פינלנד רגילה) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי אגם בודום 
 
אגם בודום (בפינית: Bodominjärvi), אגם פיני הממוקם סמוך לעיר אספו (Espoo), בקרבת הלסינקי. מידות האגם הן בערך שלושה קילומטרים לרוחב וקילומטר לאורך. באגם קיימים שני איים קטנים - Storören ו- Lillören. עומקו המקסימלי של האגם הוא 13 מטרים.
האגם ידוע לשימצה בשל שלושה מקרי רצח שהתרחשו בסמוך לו בשנת 1960; ארבעה בני נוער (שני בנים ושתי בנות) יצאו לטיול מחנאות לאגם והותקפו על ידי תוקף מסתורי בעת שישנו באוהל. שלושה מהם נרצחו. הניצול היחיד, נילס גוסטפסון, הואשם ברצח בשנת 2004, אך זוכה מכל אשמה בשנת 2005. הרצח לא פוענח עד היום.
בתרבות הפופולרית

"בודום"  (2016),  סרט אימה המבוסס על מקרי הרצח שהתרחשו במקום.
Children of Bodom, להקת דת' מטאל פינית, הקרויה על שם הרצח באגם.